Tambovská oblasť

Tambovská oblasť je oblasť a federálny subjekt Ruskej federácie. Nachádza sa v Centrálnom federálnom okruhu. Má rozlohu  a žije tu 1,19 milióna obyvateľov (podľa sčítania z roku 2002). Hlavným mestom oblasti je Tambov.

V roku 1779 vznikla Tambovská gubernia so sídlom v meste Tambov. Oblasť patrí k tradičným poľnohospodárskym oblastiam krajiny. Udialo sa tu viacero roľníckych povstaní proti cárovi a neskôr aj proti boľševikom (tambovské povstanie v rokoch 1920 - 1921). Proti povstaniu boľševici neváhali použiť chemické zbrane.

Tambovskú oblasť silne negatívne zasiahla sovietska kolektivizácia poľnohospodárstva, ktorá spôsobila v 30. rokoch 20. storočia veľký hladomor. Tambovská gubernia bola zrušená v roku 1928 a spolu s bývalou Voronežskou, Kurskou a Oriolskou vznikla tzv. Centrálno-černozemná oblasť. V roku 1934 bola táto rozdelená na Kurskú a Voronežskú oblasť. Napokon z nich bola 27. septembra 1937 časť vyňatá a bola zriadená nová administratívna jednotka - Tambovská oblasť.

 Referencie 

 Iné projekty